***Ways of Seeing*** er et teaterstykke av Pia Maria Roll, Hanan Benammar, Sara Baban og Marius von der Fehr  som hadde urpremiere på Black Box teater den 21. november 2018.

Stykket skapte mye debatt. Teaterstykket var en del av bakgrunnen for straffesaken mot Tor Mikkel Waras samboer, som medførte at Wara måtte trekke seg som justiisminister. Tre av skaperne av stykket og teaterdirektør Anne-Cécile Sibué-Birkeland ved Black Box teater ble av politiet siktet for brudd på privatlivets fred, før politiet senere henla saken mot dem som "intet straffbart forhold"..

Det ble i slutten av mars 2019 kjent at Kulturrådet hadde vedtatt å gi tre av kunstnerne bak stykket til sammen 2,7 millioner kroner i arbeidsstipend. Disse stipendene er ikke knyttet til produksjonen *Ways of Seeing*.

Teaterstykket
-------------

Stykket viser hvordan samfunnet, og norsk offentlighet i særdeleshet, har adskilte bobler. Hvem er det som legger premissene for innvandring, overvåkning og militæret? Hvordan lever de, og hvilken samfunnsklasse kommer de fra? Hvordan forholder de seg innad i bobla (gruppen), og hvordan forholder de seg til dem som er utenfor bobla? Underveis i stykket opptrer tidligere høyesterettsdommer Ketil Lund som en gjennomgangsfigur som spiller seg selv. Lund er en norsk jurist, tidligere høyesterettsdommer, og formann i Stortingets granskningskommisjon for de hemmelige tjenester som utarbeidet Lund-rapporten om ulovlig overvåking av venstresiden i etterkrigstiden.

Stykkets skuespillere Sara og Hanan formulerer det slik:

> Vi venter i hagen, som steinene venter, som ringdua og svarttrosten og isen og det klare vannet. Vi venter, som en tohodet nisse; møkkete, grov, upålitelig. I blant ser vi dere gjennom soveromsvinduene: purketryner, kutryner, håpets rotspisende parasitter. Sakte roer hjertet seg. Vi tenner svarte lykter. Skrekken slipper taket. Europa forsvinner. Så vender vi oss mot paradisene som er tapt for dere og deres nærmeste.
> 
>

Konflikten
----------

I oppsetningen vises det bilder av et hus på Røa i Oslo. Det dreier seg om et videoopptak av justisminister Tor Mikkel Wara og hans hjem. Opphaverne til stykket påstår at opptakene ble gjort fra offentlig vei. Wara og samboeren påsto at ingen av dem ga tillatelse til filmingen. Samboeren politianmeldte stykket i november 2018, og rettet deretter et kraftig angrep mot teaterstykket og skaperne i en kronikk i VG 1. desember 2018. Det ble deretter kjent at Waras hjem var blitt tagget, og at Waras bil var blitt tagget og forsøkt påtent. I januar 2019 ble det kjent at en søppelkasse utenfor deres hjem var blitt påtent. I februar ble det oppdaget at et tøystykke med flasker som inneholdt spor av brennbar væske hadde blitt festet til hengerfestet på Waras bil. Ifølge media antok politiet at flaskene hadde blitt pakket oppunder eksosanlegget mens bilen stod et annet sted. I starten av mars 2019 ble det funnet et trusselbrev, og senere ble Waras bil påtent. Den 14. mars 2019 offentliggjorde Politiets sikkerhetstjeneste på en pressekonferanse at Waras samboer hadde blitt pågrepet og siktet samme formiddag. Det ble deretter klart at politiet hadde satt opp et kamera i hagen til en nabo av Wara.

Skjermskudd av klagen fra Oslo statsadvokatembeter.
Politiet hadde først henlagt samboerens politianmeldelse fra november 2018 mot teaterdirektøren og skaperne av stykket, uten å iverksette etterforsking. Konstituert statsadvokat Andreas Strand omgjorde parallelt med forberedelsene til pågripelsen av Waras samboer, Oslo politidistrikts henleggelse av anmeldelsen hennes. Politiadvokat Arne Valdemar Nielsen ved Majorstua politistasjon tok deretter ut siktelse mot teaterdirektør Anne-Cécile Sibué-Birkeland og de tre kunstnerne bak forestillingen «Ways of seeing» for brudd på straffeloven paragraf 267, som omhandler krenkelser av privatlivets fred. Politiet fremmet begjæring om tillatelse til ransakelse, men Oslo tingrett avviste begjæringen. Politiet anket kjennelsen til Borgarting lagmannsrett. Advokat Jon Wessel-Aas, som representerer de tre kunstnerne, kalte siktelsen en så hinsides overreaksjon fra politiets side at det mangler sidestykke. Statsadvokaten presiserte overfor NRK at det er påtaleansvarlig i Oslo-politiet som har bedt om å få ransake kunstnernes kontor og boliger. Sent 17. mars 2019 ble det kjent at politiet trakk anken til Borgarting og henla saken. Politiet opplyste at [a]vgjerda er tatt fordi det ikkje er bevist noko straffbart forhold. Kunstnernes advokat sier at Dette er det same som dei kom til tidlegare i vinter, då dei la bort saka for første gang. Den koden dei har lagt bort med nå, er det same som ei dom om frifinning.

Etter at saken mot teaterdirektøren og skaperne av stykket ble henlagt, skriver politiet i en pressemelding at Oslo politidistrikt iverksatte derfor etterforskning og fremmet begjæring om ransaking for å få tilgang til videomateriale tatt opp ved fornærmedes bolig. De anmeldte fikk i den anledning status som siktede. Planen var å avhøre de siktede etter en gjennomgang av materialet. Statsadvokat Strand sier at han ikke har bedt om noen ransaking, og at politiet kunne spurt om tilgang til videomaterialet.

Referanser
----------

1. ↑  «Ways of Seeing – Black Box teater». Besøkt 16. mars 2019.
2. 1 2  «Wara-saken: Kunstnere og teatersjef siktet etter forestilling». *www.vg.no* **(norsk)**. Besøkt 16. mars 2019.
3. 1 2 3 4 5  Olsson, Svein Vestrum (15. mars 2019). «Teaterdirektør siktet etter forestilling». *NRK*. Besøkt 16. mars 2019.
4. ↑  «Tre av kunstnerne bak «Ways of Seeing» får millionstipend». abcnyheter.no. 29. mars 2019.
5. ↑  «Kunstnere bak «Ways of Seeing» får 2,7 millioner i stipend». nrk.no. 29. mars 2019.
6. ↑  Bikset, Lillian (10. desember 2018). «Statusblind teaterdebatt». *Dagbladet.no* **(norsk)**. Besøkt 16. mars 2019.
7. ↑  «Hva vi ser og hva vi vet». *Scenekunst*. 23. november 2018. Besøkt 16. mars 2019.
8. ↑  Stortinget Dokument nr. 15 (1995-1996) Rapport til Stortinget fra kommisjonen som ble oppnevnt av Stortinget for å granske påstander om ulovlig overvåking av norske borgere («Lund-rapporten»)
9. ↑  «Ways of Seeing».
10. 1 2  Darrud, Aud (26. desember 2018). «Samboeren til Tor Mikkel Wara har anmeldt teater». *NRK*. Besøkt 16. mars 2019.
11. ↑  ««De kaller det kunst, jeg kaller det en grov invasjon av mitt privatliv.»». *www.vg.no* **(norsk)**. Besøkt 16. mars 2019.
12. ↑  Hultgreen, Halldor Hustadnes Gunnar (6. desember 2018). «Noen skal ha forsøkt å tenne på Waras bil, melder nettsted». *Dagbladet.no* **(norsk)**. Besøkt 16. mars 2019.
13. ↑  «Skal ha funnet spor av brennbar væske i flasker under Waras bil». *www.vg.no* **(norsk)**. Besøkt 17. mars 2019.
14. ↑  «Dette er truslene». *www.vg.no* **(norsk)**. Besøkt 16. mars 2019.
15. ↑  «Waras samboer siktet etter trusler». *www.vg.no* **(norsk)**. Besøkt 16. mars 2019.
16. ↑  Ravndal, Dennis (14. mars 2019). «PST har pågrepet Waras samboer etter brann i familiens bil». *NRK*. Besøkt 16. mars 2019.
17. ↑  Gilbrant, Jørgen (15. mars 2019). «Siktet «Ways of Seeing»-skuespiller:- Kunne ikke håpet på noe bedre». *Dagbladet.no* **(norsk)**. Besøkt 16. mars 2019.
18. ↑  AS, TV 2. «PST sikret bevis med kamera ved Waras bolig». *TV 2*. Besøkt 16. mars 2019.
19. 1 2 3  Holm, Pål Vegard Hagesæther Per Annar. «Kunstnere og direktør siktet etter teaterforestilling på Black Box». *Aftenposten*. Besøkt 16. mars 2019.
20. ↑  «Lov om straff (straffeloven) - Kapittel 24.1 Vern av den personlige frihet og fred - Lovdata». *lovdata.no*. Besøkt 16. mars 2019.
21. ↑  Becker, Mia (17. mars 2019). «Slik forsvarer statsadvokaten at han omgjorde Bertheussen-henleggelse». *NRK*. Besøkt 17. mars 2019.
22. 1 2 3  Barka, Even Hye Tytlandsvik (17. mars 2019). «Politiet legg bort saka mot Black Box». *NRK* **(norsk nynorsk)**. Besøkt 17. mars 2019.
23. 1 2  Jørstad, Runar Henriksen (21. mars 2019). «Statsadvokat: – Ba aldri om ransaking i Black Box-saken». *NRK*. Besøkt 22. mars 2019.